# Мэт’ю Маконагі

|  |
| --- |
| Мэт’ю Маконагі |
| па-ангельску: *Matthew McConaughey* |
|  |
|  Дата нараджэньня  | 4 лістапада 1969(1969-11-04) (56 гадоў) |
|  Месца нараджэньня  | * Ювалдзі[d], Тэхас, ЗША
 |
|  Месца вучобы  | * Тэхаскі ўнівэрсытэт у Остыне[d]
* школа Лонгвію[d]
* Gorokan High School[d]
* Moody College of Communication[d]
 |
|  Занятак  | кінаактор, актор, тэлеактор, актор агучваньня, сцэнарыст, кінапрадусар, тэлепрадусар |
|  Месца працы  | * Тэхаскі ўнівэрсытэт у Остыне[d]
 |
|  Дзеці  | Livingston Alves McConaughey[d] і Levi McConaughey[d] |
|  Узнагароды  |  прэмія Жаночага альянса фільмавых журналістаў за найлепшую мужчынскую ролю[d] (2013)  кінапрэмія „Сатурн“ зорка на галівудзкай «Алеі славы»[d] |
|  IMDb  | ID 0000190 |
|  Подпіс  |  |
| **Мэт’ю Маконагі** ў Вікісховішчы |

**Мэт’ю Маконагі** (па-ангельску: *Matthew McConaughey*; нарадзіўся 4 лістапада 1969 году) — амэрыканскі актор і прадусар. Ляўрэат шэрагу міжнародных прэміяў, вядомы як выканаўца як рамантычных, гэтак драматычных ролях.

## Біяграфія

Упершыню атрымаў ухваленьне дзякуючы выкананьню ролі другога пляну ў камэдыі *«Ашаломлены і зьбянтэжаны»* (1993), якую многія лічылі ягонай галоўнай роляй. Пасьля шэрагу роляў другога пляну ў фільмах, у тым ліку *«Анёлы ля краю пляцоўкі»* (1994) і *«Тэхаская разаніна бэнзапілой: Наступнае пакаленьне»* (1994), ягоны прарыў у якасьці галоўнага актору адбыўся ў юрыдычнай драме *«Час забіваць»* (1996). Далейшы посьпех рушыў за гэтым, як то Маконагі згуляў галоўную ролю ў фільме *«Кантакт»* (1997), гістарычнай драме *«Амістад»* (1997), камэдыйнай драме *«Хлопчыкі Ньютан»* (1998), сатырычнай кінастужцы *«Эд з тэлевізару»* (1999), ваенным фільме *«У-571»* (2000), і псыхалягічным трылерам *«Крохкасьць»* (2001).

У 2000-х гадох Маконагі атрымаў папулярнасьць як актор рамантычных камэдыяў, як то *«Вясельныя клопаты»* (2001), *«Як пазбавіцца ад хлопца за 10 дзён»* (2003), *«Каханьне і іншыя непрыемнасьці»* (2006), *«Золата дурняў»* (2008) і *«Прывіды колішніх сябровак»* (2009). Дзякуючы гэтым фільмам актор замацаваў за сабой статус сэкс-сымбалю. Пасьля двухгадовага перапынку ў акторскай справе Маконагі пачаў выконваць больш драматычныя ролі, як то роля ў юрыдычнай драме *«Адвакат на Лінкальне»* (2011). Ён атрымаў высокую адзнаку за выкананьне ролі другога пляну ў фільмах *«Бэрні»* (2011), *«Чароўны Майк»* (2012) і *«Воўк з Ўол-стрыт»* (2013), а таксама за галоўныя ролі ў кінастужках *«Забойца Джо»* (2011) і *«Мад»* (2012).

Выкананьне ролі Рона Ўудрафа, каўбоя з дыягназам СНІД, у біяграфічным фільме *«Даласкі клюб пакупнікоў»* (2013), якая прынесла яму шырокае прызнаньне і шматлікія ўзнагароды, у тым ліку прэмію «Оскар» за найлепшую мужчынскую ролю. У 2014 годзе ён зьняўся ў ролі Раста Коле ў першым сэзоне крымінальнага анталягічнага сэрыяла тэлеканала HBO *«Сапраўдны дэтэктыў»*, за які быў намінаваны на прэмію «Эмі» за выдатную галоўную ролю ў драматычным сэрыяле. З таго часу сыграў у фільмах *«Інтэрстэлар»* (2014), *«Мора дрэваў»* (2015), *«Вольны штат Джонза»* (2016), *«Золата»* (2016), *«Цёмная вежа»* (2017) і *«Джэнтэльмэны»* (2019), якія мелі розны камэрцыйны посьпех.

## Крыніцы

## Вонкавыя спасылкі

* Мэт’ю Маконагі (анг.) на сайце IMDb